– Først måtte strømmen kobles fra ved hjelp av lift, deretter måtte deler av taket fjernes, og så måtte traileren komme seg ut uten å sette seg fast igjen, sier vaktoperatør ved Vegtrafikksentralen, Luis Barra til NRK.

I tillegg måtte nye lyssignaler innstalleres før tunnelen kan åpnes. Bredlasttransporten rev ned deler av taklyset og elektriske anlegg.

Det var trafikkaos i området, og lange køer forplantet seg mange steder i Oslo sentrum.

Rundt klokken 18.00 torsdag kveld ble tunnelen åpnet som normalt, etter å ha vært stengt i rundt fire timer.

– Trafikken går som normalt i området nå, opplyser operasjonsleder Martin Todnem ved Oslo politidistrikt til NRK klokken 18.15.

Han forteller at det blir opprettet straffesak mot føreren. Han siktes for brudd på vegtrafikkloven, for uaksom oppførsel i trafikken. Mannen er norsk, og 27 år gammel.

Trafikkaos ved Sørenga. Foto: NRK

Svært uvanlig

– Føreren har helt sikkert ikke sjekket høyden på kjøretøyet, sier Barra.

Kjøretøyer kan være inntil 4,5 meter høye i denne tunnelen. Barra tror traileren må ha hatt en høyde på minst 4,70 meter.

– Hittil har jeg kun opplevd lignende hendelser 4-5 ganer på hele Østlandet, iløpet av mine 20 år i Vegtrafikksentralen, sier Barra.